Source: http://legislatie.just.ro/Public/DetaliiDocumentAfis/98000
Timestamp: 2020-08-09 06:11:24+00:00
Document Index: 40525843

Matched Legal Cases: ['HOTĂRÂRE nr. 1', 'Articolul 1', 'Articolul 2', 'Articolul 3', 'Articolul 4', 'Articolul 5']

HG 1228 01/10/2008 - Portal Legislativ
HOTĂRÂRE nr. 1.228 din 1 octombrie 2008privind stabilirea modului de acordare a sprijinului financiar comunitar producătorilor din sectorul vitivinicol
Publicat în MONITORUL OFICIAL nr. 696 din 13 octombrie 2008
În temeiul art. 108 din Constituţia României, republicată,având în vedere:- Regulamentul (CE) nr. 479/2008 al Consiliului privind organizarea comună a pieţei vitivinicole, respectiv art. 10, 11, 14, 15 şi 19;- Regulamentul (CE) nr. 555/2008 al Comisiei de stabilire a normelor de aplicare a Regulamentului (CE) nr. 479/2008 al Consiliului privind organizarea comună a pieţei vitivinicole în ceea ce priveşte programele de sprijin, comerţul cu ţările terţe, potenţialul de producţie şi privind controalele în sectorul vitivinicol;- Hotărârea Guvernului nr. 293/2008 pentru aprobarea Normelor metodologice de aplicare a Ordonanţei de urgenţă a Guvernului nr. 67/2006 privind gestionarea fondurilor nerambursabile destinate finanţării politicii agricole comune alocate de la Comunitatea Europeană, precum şi a fondurilor de cofinanţare şi prefinanţare alocate de la bugetul de stat, cu modificările şi completările ulterioare;- Ordonanţa de urgenţă a Guvernului nr. 67/2006 privind gestionarea fondurilor nerambursabile destinate finanţării politicii agricole comune alocate de la Comunitatea Europeană, precum şi a fondurilor de cofinanţare şi prefinanţare alocate de la bugetul de stat, aprobată cu modificări prin Legea nr. 492/2006, cu modificările şi completările ulterioare,Guvernul României adoptă prezenta hotărâre. + Articolul 1 (1) Se aprobă măsurile de sprijin financiar în conformitate cu Regulamentul (CE) al Consiliului nr. 479/2008 privind organizarea comună a pieţei vitivinicole. ... (2) Beneficiarii sprijinului financiar sunt producătorii din sectorul vitivinicol, persoane fizice sau juridice ori organizaţii ale acestora. ... (3) Sprijinul aferent măsurilor prevăzute la art. 2 se asigură de la bugetul de stat, prin bugetul Ministerului Agriculturii şi Dezvoltării Rurale, de la poziţia "Finanţare F.E.G.A.", şi reprezintă prefinanţarea cheltuielilor implicate de Fondul European de Garantare Agricolă, denumit în continuare F.E.G.A. Plata aferentă acestor măsuri se efectuează începând cu data de 1 ianuarie 2009. ... (4) În conformitate cu prevederile art. 8 alin. (4) din Regulamentul (CE) al Consiliului nr. 479/2008, pentru măsura de promovare pe pieţele ţărilor terţe se acordă ajutor financiar de la bugetul de stat sub formă de cofinanţare în valoare de 30% din valoarea cheltuielilor eligibile. ... (5) Pentru măsura de restructurare/reconversie a plantaţiilor viticole, sprijinul financiar aferent planurilor aflate în derulare şi aprobate de Agenţia de Plăţi şi Intervenţie pentru Agricultură, în conformitate cu Regulamentul (CE) nr. 1.493/1999 privind organizarea comună a pieţei vitivinicole, se plăteşte în anul 2008 şi se asigură de la bugetul de stat, prin bugetul Ministerului Agriculturii şi Dezvoltării Rurale, de la poziţia "Finanţare F.E.G.A.", reprezentând prefinanţarea cheltuielilor implicate de F.E.G.A. ... + Articolul 2Măsurile pentru care se acordă sprijin financiar comunitar producătorilor din sectorul vitivinicol sunt: a) promovarea pe pieţele ţărilor terţe a vinurilor cu denumire de origine protejată, indicaţie geografică protejată sau a vinurilor pentru care se indică soiul; ... b) restructurarea şi reconversia podgoriilor de viţă-de-vie cu soiuri nobile pentru struguri de vin; ... c) asigurarea recoltei de struguri de către producătorii din sectorul vitivinicol; ... d) folosirea mustului de struguri concentrat pentru ridicarea tăriei alcoolice a produselor vitivinicole; ... e) investiţii pentru dezvoltarea sectorului vitivinicol; ... f) prima de defrişare acordată producătorilor care defrişează plantaţii viticole în campaniile 2008-2009, 2009-2010 şi 2010-2011. ... + Articolul 3 (1) Cuantumul anual al sprijinului financiar comunitar pentru măsurile prevăzute la art. 2 lit. a)-e) este de 42,1 milioane euro, în conformitate cu programul-suport aprobat de Comisia Europeană, conform prevederilor art. 5 din Regulamentul (CE) al Consiliului nr. 479/2008. ... (2) Cuantumul sprijinului financiar comunitar pentru măsura prevăzută la art. 2 lit. f) se stabileşte în conformitate cu prevederile art. 101 din Regulamentul (CE) al Consiliului nr. 479/2008. ... + Articolul 4Normele metodologice de aplicare a sprijinului financiar acordat producătorilor din sectorul vitivinicol, condiţiile de acordare a sprijinului pentru fiecare măsură, cheltuielile eligibile, precum şi modalităţile de verificare şi control vor fi aprobate prin ordin al ministrului agriculturii şi dezvoltării rurale. + Articolul 5Agenţia de Plăţi şi Intervenţie pentru Agricultură este responsabilă pentru gestionarea plăţilor şi recuperarea plăţilor necuvenite, în conformitate cu Regulamentul (CE) al Consiliului nr. 479/2008 şi cu Regulamentul (CE) nr. 555/2008 al Comisiei de stabilire a normelor de aplicare a Regulamentului (CE) al Consiliului nr. 479/2008 privind organizarea comună a pieţei vitivinicole în ceea ce priveşte programele de sprijin, comerţul cu ţările terţe, potenţialul de producţie şi privind controalele în sectorul vitivinicol.*Prezenta hotărâre creează cadrul legal pentru implementarea dispoziţiilor Regulamentului (CE) al Consiliului nr. 479/2008 privind organizarea comună a pieţei vitivinicole, publicat în Jurnalul Oficial al Uniunii Europene, seria L, nr. 148 din data de 6 iunie 2008, şi ale Regulamentului (CE) al Comisiei nr. 555/2008 de stabilire a normelor de aplicare a Regulamentului (CE) al Consiliului nr. 479/2008 privind organizarea comună a pieţei vitivinicole în ceea ce priveşte programele de sprijin, comerţul cu ţările terţe, potenţialul de producţie şi privind controalele în sectorul vitivinicol, publicat în Jurnalul Oficial al Uniunii Europene, seria L, nr. 170 din 30 iunie 2008.PRIM-MINISTRUCĂLIN POPESCU-TĂRICEANUContrasemnează:--------------p. Ministrul agriculturii şi dezvoltării rurale,Gheorghe Albu,secretar de statDepartamentul pentru Afaceri Europene,Aurel Ciobanu-Dordea,secretar de statMinistrul economiei şi finanţelor,Varujan VosganianBucureşti, 1 octombrie 2008.Nr. 1.228.-----------